Meciul sezonului pentru Bayern! Echipa germană forțează calificarea în sferturile Ligii Campionilor
La miezul nopții vom afla primele două echipe calificate în sferturile de finală ale Ligii Campionilor.
Bayern Munchen își poate salva sezonul cu o calificare în sferturile Ligii Campionilor
Cele două partide sunt Bayern Munchen – Lazio (în tur, 0-1) și Real Sociedad – PSG (0-2), ambele urmând să înceapă la ora 22:00.
Manșa tur s-a jucat pe 14 februarie, iar de atunci Bayern și Lazio au avut rezultate modeste. Ambele au câștigat un singur meci, cu mențiunea că Bayern a jucat 5 partide, iar Lazio cu una mai puțin.
La gazde, Dayot Upamecano este suspendat după eliminarea de la Roma, iar locul lui va fi luat de Matthijs de Ligt. Lista cu indisponibili îi mai cuprinde pe Sasha Boey, Kingsley Coman, Noussair Mazraoui, Bouna Sarr, Leroy Sane şi Serge Gnabry, toți accidentați.
Lazio are doar două absenţe, Nicolo Rovella şi Patric. În schimb, poate reveni Mattia Zaccagni, după o mai veche accidentare.
O eventuală ratare a calificării în următoarea fază a competiției poate fi decisivă pentru Thomas Tuchel, care oricum va fi demis la finalul sezonului.